Augur

Augur (-is, m) in religione Romana fuit vir qui sacras aves auctoritate publica alebat, custodiebat, observabat, atque ex iis futura divinabat. Multus fuit augurum et usus et honos apud Romanos antiquos. Tanta sacerdotio augurum erat auctoritas, ut nihil bello domique Romani gererent, nisi prius per augures deorum voluntatem explorassent. Augures initio tres fuerunt, a Romulo creati, ad quinque autem a Numa creati; posterioribus quidem temporibus, collegium augurum saepe ampliatum est.

 Plura legere si cupis 
Dominique Briquel, "Art augural et Etrusca disciplina. Le debat sur l'origine de l'augurat romain" in La divination dans le monde étrusco-italique, 3. Actes de la table ronde, Paris, Ecole normale supérieure, 22 mars 1986ː 68-100.
Linderski, i. 1986. "The Augural Law," ANRW 2 (16): 3. Textus.

Augurium
Augurium Salutis
Haruspex
Lituus

Categoria:Religio Romana